alexandrainst/scandi-wiki huggingface dataset:
Ethnologue

Ethnologue: Languages of the World er en katalog over språk som gis ut i papirform og på Internett av SIL International.

Ethnologue inneholder i sin 15. utgave (2005) statistikk for 6912 språk, en økning fra 6809 i 14. utgave (2000). Blant informasjonen man finner er antall mennesker som snakker språket, hvor det snakkes, dialekter, forhold til andre språk, om Bibelen finnes på språket og annet. Sammen med Linguasphere Register regnes den som den mest omfattende oversikten over språk som finnes.

I 1984 tok Ethnologue i bruk «SIL-koder», en trebokstavskode for hvert språk. Fordi Ethnologue definerer språk ut fra en sosio-lingvistisk evaluering, og ikke bare rene lingvistiske kriterier, er det langt flere SIL-koder enn de konkurrerende standardene ISO 639-1 og RFC 3066. I den 14. utgaven var det hele 7148 SIL-koder som ikke stemte overens med ISO 639-2-kodene. Dette avviket ble sett som negativt, og i 2002 ble Ethnologue invitert til å jobbe sammen med ISO for å lage en ny, felles standard. Denne standarden, ISO 639-3, ble tatt i bruk fra 15. utgave, og omfatter 7299 koder. Begrepet SIL-kode flat bort fra denne utgaven.  Ved bruk av eldre utgaver vil det være uoverensstemmelser mellom SIL-koden og ISO 639-3.

Vurdering
Ehtnologue blir både rost og kritisert. Utover hvor omfattende verket er, har det særlig blitt rost for å ta med en rekke alternative navn på språk, som språkets eget navn, dets offisielle navn og hva andre kaller det. Kritikken går blant annet på forholdet til semittiske språk, hvor enkelte hevder at SIL Internationals kristne grunnholdning har ført til gale klassifiseringer av religiøse eller ideologiske årsaker.

Det er også funnet mange feil i Ethnologue; blant annet ble flere språk som var med i 14. utgave fjernet i den 15., ettersom de ikke eksisterte. Det foregår et kontinuerlig arbeid med korrigering og oppdatering med tanke på neste utgave. En del av informasjonen, spesielt i forhold til små språk, er også utdatert; dette må i mange tilfeller tilskrives at det er umulig å få informasjon fordi det ikke avholdes folketellinger hyppig nok i områdene hvor språkene snakkes.

Eksterne lenker
 

Lingvistikk
Nettsteder
Ellingsøytunnelen

Ellingsøytunnelen er en undersjøisk veitunnel som går fra Ålesund (Nørvøya) under Ellingsøyfjorden til Hovset på Ellingsøya  med riksvei 658 i Ålesund kommune i Møre og Romsdal. Tunnelen er 3520 meter lang, den når 144 meter under havet, og største stigning er 8,5 %. Ellingsøytunnelen ble åpnet i 1987. Sammen med Valderøytunnelen ga den fergefri forbindelse mellom Ålesund og Valderøya og Vigra.

Tunnelen har også en arm til Flatholmen, og det er kun avkjøring fra Ålesund og Flatholmen. Tunnelarmen går under navnet Akslatunnelen.

Det er ikke tillatt for fotgjengere og syklister å ferdes i Ellingsøytunnelen.

Se også
Valderøytunnelen
Giskebrua
Alnestunnelen

Lister
Veitunneler i Norge
Undersjøiske veitunneler i Norge

Referanser

Eksterne lenker
 Statens vegvesen: Ellingsøytunnelen
 Statens vegvesen: Klart for anleggsstart i "Ålesundstunnelene"
 The World's Longest Tunnel Page

Veitunneler i Møre og Romsdal
Undersjøiske tunneler på Vestlandet
Veier i Ålesund
1987 i Norge
Tunneler åpnet i 1987
Spellemannprisen 2003

Spellemannprisen 2003 var den trettiandre utgaven av Spellemannprisen og ble delt ut i Chateau Neuf lørdag 28. februar 2004. Silje Nergaard ble kåret til Årets spellemann mens Wenche Myhre ble tildelt hedersprisen for sin innsats gjennom 50 år i underholdningsbransjen i Norge og utlandet. 

Foran utdelingen var klassen popsolist delt i to: kvinnelig og mannlig popsolist, mens blues-klassen endret navn til blues/country. Det ble dermed delt ut pris innen country for første gang siden 1993-utdelingen. Det ble delt ut totalt 21 priser, det høyeste antallet fram til da. 519 bidrag var påmeldte til utdelingen.

For første gang ledet Harald Rønneberg og Thomas Numme utdelingen. De ledet ledet de seks neste utdelingene, og er sammen med Knut Borge de som har ledet utdelingen flest ganger. TV-sendingen ble produsert av Dinamo og direkteoverført på TV 2.


Vinnere

Øvrige nominerte 
Kvinnelig popsolist:
 Lene Marlin – Another Day
 Karin Park – Superworldunknown

Mannlig popsolist:
 Julian Berntzen – Waffytown
 Thomas Dybdahl – Stray Dogs

Popgruppe:
 D'Sound – Doublehearted
 Number Seven Deli – Falkner Street

Elektronika:
 Snuten – Welcome to the Jungle
 Ulver – Teachings in Silence

Rock:
 Amulet – Danger! Danger!
 Ricochets – The Ghost of Our Love
 Thulsa Doom – ...And Then Take You to a Place Where Jars are Kept
 WE – Lightyears Ahead

Blues/country:
 Amund Maarud – Ripped, Stripped and Southern Fried
 Tumbleweed – Once More With Feeling

Metal:
 Enslaved – Below the Lights
 Old Man's Child – In Defiance of Existence

Hip-hop:
 Diaz – Velkommen hjem Andres
 Paperboys – The Great Escape
 
Folkemusikk/gammaldans:
 Jan Beitohaugen Granli – Lite nemmar
 Sturla|Andreas - Glimmer

Danseorkester:
 Gunnar Fjeldseth Band – Fullt og helt
 Picazzo – Tusen dager til

Jazz:
 Tore Brunborg Quartet – Gravity
 Karin Krog – Where You At?
 Christian Wallumrød Ensemble – Sofienberg Variations
 Håvard Wiik – Postures

Klassisk musikk:
 Oslo Filharmoniske Orkester – Mahler symfonier nr. 1 & 9
 Stavanger Symfoniorkester – Geirr Tveitt-Wedding suite/Troll tunes

Samtidsmusikk:
 Ragnhild Berstad – Respiro
 Bjørn Ianke – Contemporary Double Bass Solo 3

Viser:
 Elias Akselsen – Her kommer dine arme små
 Ole Reinlund – For det var hit

Åpen klasse:
 Anne-Lise Berntsen/Nils Henrik Asheim – Kom regn
 Hallvard Bjørgum & Co – Free Field
 Motorpsycho/Jaga Jazzist Horns – In the Fishtank
 When – Pearl Harvest

Barneplate:
 Lyriaka – Lyriakafabrikken
 NRK Barne-TV/Barneselskapet UHU – UHU! Vol.3

Årets musikkvideo:
 Diaz – «Hvem er denne karen»
 Folk & Røvere – «Utadæsjælopplevelse»
 Thomas Dybdahl – «Cecilia»
 Bertine Zetlitz – «Girl Like You»
 
Årets nykommer:
 Equicez – State of Emergency
 Rebekka Karijord – Neophyte
 Kurt Nilsen – I
 Karin Park – Superworldunknown

Årets låt:
 Maria Arredondo – «In Love with an Angel»
 David – «Wild at Heart»
 Folk & Røvere – «Utadæsjælopplevelse»
 Lene Marlin – «You Weren't There»

Referanser

Eksterne lenker
 Spellemannprisens arkiv

Spellemannprisen
Hendelser i 2004
Musikk i 2003
Musikk i 2004
Andslimoen

Andslimoen er et tettsted i Målselv kommune i Troms og Finnmark. Tettstedet har  innbyggere per 1. januar , og inngår i Bardufossområdet. E6 går tvers gjennom Andslimoen. I liene på vestsiden av E6 ligger boligfeltene og på østsiden et stort industriområde, samt kjøpesenteret Målselvsenteret.

Sameskolen i Troms holder også til på Andslimoen.

Referanser 

Bosetninger i Målselv
Tettsteder i Troms og Finnmark
Andselv

Andselv er et tettsted og handelssentrum i Målselv kommune i Troms og Finnmark. Tettstedet har  innbyggere per 1. januar , og er sentrum i området Bardufoss. På slutten av 1990-tallet ble den tungt trafikkerte strekningen av  gjennom Andselv lagt utenfor sentrum, hvor det i stedet ble laget gågate.

På Andselv tar følgende hovedveier av fra europavei 6: 
Fylkesvei 86 mot Sørreisa, Finnsnes og Senja
Riksvei 853 mot Bardufoss lufthavn

Referanser 

Bosetninger i Målselv
Tettsteder i Troms og Finnmark
Fjordgård

Fjordgård (Fjordgard) er et tettbebygd sted og fiskevær på Senja og i Senja kommune, Troms. Stedet ligger ved vestsiden av Ørnfjordens innløp fra Øyfjorden. Fjordgård hadde 206 innbyggere (2007), men fra 2008 har stedet hatt færre enn 200 innbyggere, og blir i henhold til SSBs definisjon dermed ikke lenger regnet som tettsted. Grunnkretsens innbyggertall for 2010 var 194. 
Stedet har veiforbindelse gjennom den 2284 meter lange Fjordgårdtunnelen samt Ørnfjordtunnelen på 875 meter langs fylkesvei 275, som går fra Mefjordbotneidet til Fjordgård

Fjordgård er et eget poststed (9388 Fjordgard), med posttjenester i butikken. Bygda har også egen barne- og ungdomsskole, barnehage, restaurant og grendehus. I bygda ligger også Fjordgard kapell. Fjordgård er de senere år blitt en kjent turistattraksjon med de spektakulære fjellene som omringer bygden. Spesielt kjent er Segla, Barden og Hesten.

Fjordgård er kjent som åstedet for to romaner av Karl Ove Knausgård: Ute av verden og Min kamp 4. Bygda omtales ikke med sitt virkelige navn i romanene, men navngis senere i Min kamp 6.

Grunnkrets
Fjordgård grunnkrets ligger lengst nordvest i kommunen og tilhører Stønnesbotn/Øyfjordområdet. Grunnkretsen omfatter hele Ørnfjorden, samt hele vestsiden av Øyfjorden. Alle innbyggerne bor i selve fiskeværet Fjordgård, som ligger ved Ørnfjorden, den innerste delen av Øyfjorden. Lenger ut i Øyfjorden ligger de fraflyttede stedene Toften, Øyfjordvær og Breivika, alle uten veiforbindelse. Areal: 31,12 km².

Innbyggertall: ca190

Bosetninger i Senja kommune
Fiskevær i Troms og Finnmark
Tidligere fergesteder i Troms
Artikler i sjøfart-prosjektet
Filadelfia Arendal

Filadelfia Arendal er en pinsemenighet og et konferansesenter i Arendal. Menigheten ble grunnlagt i 1928.

Historie 
Filadelfia Arendal ble dannet av en gruppe kristne, som gikk ut fra menigheten Betania Arendal, etter at T. B. Barratt besøkte Arendal i 1920-årene og forkynte om «åndsdåpen» som han hadde opplevd i Amerika. Menigheten ble offisielt stiftet den 27. juli 1928.

Møtene ble i begynnelsen holdt i lokalene til Losje Startkad, på Tyholmen. Den første som talte var predikant Conrad Johnsen.

Den første pastoren var Hjalmar Karlsen, han ble innsatt i tjenesten i oktober 1928.

De første årene vokste Filadelfia Arendal raskt, allerede i 1933 talte menigheten 300 medlemmer. Dette året kjøpte de også den gamle turnhallen på Hylleveien.  Her hadde de sin virksomhet frem til våren 2000, da de flyttet inn i nybygg på Harebakken. Nybygget er både menighetslokale og et konferansesenter.

Litteratur 
 Myhren, Lars Peder. 2003. Gledesfest med multimedia. Filadelfia Arendal 75 år. Korsets Seier, 14. februar 2003. side 31.

Eksterne lenker 
 www.filadelfia-arendal.no/

Norske pinsemenigheter
Kultur i Arendal
Religion i Agder
Etableringer i 1928
Maritastiftelsen

Maritastiftelsen er en norsk selvstendig kristen diakonal stiftelse som arbeider med rusforebyggende arbeid og å hjelpe unge rusmisbrukere til et liv uten rus. Maritastiftelsen ble etablert i 1984, som en fortsettelse av Leiv O. Holstads arbeid blant rusmisbrukere.

Maritastiftelsen har litt over 30 ansatte og omtrent 200 frivillige (ulønnede) medarbeidere i Oslo og omkringliggende områder. Maritastiftelsen driver arbeid for rusmisbrukere i Norge, Russland, Hviterussland, Serbia, Slovenia, Nord-Makedonia, Island og Danmark.

Formål 
Maritastiftelsens formål er å 
 … forhindre at ungdom begynner med rusmidler.
 … hjelpe misbrukere til et nytt og meningsfylt rusfritt liv.

Forebyggende arbeid i norske skoler

Maritafilmen 
Maritastiftelsen er særlig kjent for sitt forebyggende arbeid i norske skoler mot narkotika. Tidligere narkotikamisbrukere, som har gjennomgått rehabilitering og er rusfrie, forteller om sitt liv og viser Maritafilmen.

Den første filmen Marita var ferdig i 1983 med støtte fra staten. Filmen har autentiske scener, og det ble diskusjoner i starten fordi filmen viste sprøytescener. Filmen var en del av skoleopplegget fra 1984 og frem til 1996, da en ny film ble produsert. Den første Marita-filmen ble sett av nærmere 500 000 skoleelever i Norge. I 1996 kom en ny film, Marita 2. Den er også laget av tidligere rusmisbrukere.

Rock mot Rus 
Hans Inge Fagervik har i en årrekke besøkt norske skoler med Rock mot Rus, som består av musikk og samtale. Fagervik benytter rockens form, og formålet er å skape bevissthet om og holdninger til avhold fra bruk av rus hos skoleelevene. Opplegget er utarbeidet i samarbeid med fagpersoner fra skolen og politiet.

Oppsøkende arbeid 
Maritastiftelsen driver oppsøkende arbeid gjennom Maritakafeen, ungdomsarbeid og besøk i fengsel.

Rehabilitering 
Maritastiftelsen en del av paraplyorganisasjonen Stiftelsen KRAFT (fra 1992). Bokstavene i navnet KRAFT er fra Kristent RehabiliteringsArbeid og Forebyggende Tiltak. KRAFT samler kristne virksomheter som før drev hver for seg, til nå sammen å skape et helhetlig tilbud innen rusmiddelomsorgen. KRAFT består av Maritastiftelsen, Dreamcenter Bergen, Sørum Gård, P22, Shalam, Nappane mottak og omsorgssenter og 22B.

Ettervern 
Maritastiftelsen driver to brukthandler med fokus på arbeidsrettede tiltak/arbeidstrening. Marita Brukthandel Markveien (tidligere Maritabutikken) ble startet i 1994, og lagt ned i 2019. I samarbeid med svenske Erikshjälpen åpnet de en ny bruktbutikk på Ensjø i Oslo i 2018. Den ble flyttet til Hasle i Oslo i 2021. Marita Brukthandel Mjøndalen ble opprettet i 2011. Gjennom disse avdelingene tilbyr Maritastiftelsen årlig arbeidstrening til ca 50 personer.

Referanser

Kilder 
 www.marita.no/

Eksterne lenker 
 www.marita.no/ – hjemmeside

Norske stiftelser
Norske humanitære organisasjoner
Etableringer i 1984
Moen (Målselv)

Moen er et tettsted og administrasjonssenteret i Målselv kommune i Troms og Finnmark. Tettstedet har  innbyggere per 1. januar , og ligger langs nedre del av Målselva og er delt i to deler, Moen og Olsborg. Kommuneadministrasjonen holder til på Moen, mens skoler og det meste av forretninger ligger på Olsborg.

Her finnes Høgtun videregående skole, med studieretninger for estetiske fag. Hovedkontoret for avisa Nye Troms ligger også på Moen. , som går mellom Målsnes og Rundhaug, strekker seg gjennom hele tettstedet, og blir krysset av  midt mellom Moen og Olsborg.

Referanser 

Bosetninger i Målselv
Tettsteder i Troms og Finnmark
Spellemannprisen 2002

Spellemannprisen 2002 var den trettiførste utgaven av Spellemannprisen og ble delt ut i Oseberg kulturhus i Tønsberg lørdag 22. februar 2003. Röyksopp ble kåret til Årets spellemann og fikk også prisen årets musikkvideo for videoen til sangen «Remind Me». De vant dermed to priser for andre år på rad. 

For første gang ble utdelingen overført på TV 2 etter at Spellemannprisen og NRK ikke ble enige om en ny samarbeidsavtale. Selve sendingen ble produsert av Dinamo. Utdelingen forble på TV 2 fram til og med 2010-utdelingen. Nytt av året var også at arrangementet var uten noen fast programleder. I stedet byttet en rekke av artistene på å selv introdusere artister og prisutdelere.

Det var ellers ingen endringer i klasseinndelingen, med unntak av tidenes norske hit som kun ble delt ut året før. Vinner av årets låt ble igjen bestemt ved publikumsavstemning mens det ikke ble offentliggjort noen nominerte til Årets spellemann. Det var 416 påmeldte bidrag, inkludert musikkvideoer. 



Vinnere

Øvrige nominerte 
Viser:
 Elias Akselsen – Hjemlandsklokker
 Kari Bremnes – 11 ubesvarte anrop
 Vamp – Månemannen
 Bjørn Eidsvåg – Tålt

Rock:
 Ai Phoenix – Lean That Way Forwards
 Gluecifer – Basement Apes
 Vidar Vang – Rodeo
 JR Ewing – Ride Paranoia

Metal:
 Immortal – Sons of Northern Darkness
 Red Harvest – Sick Transit Gloria Mundis

Hip-hop:
 Apollo – Mine damer og herrer
 Equicez – Live from Pass It

Popsolist:
 Maria Mena – Another Phase
 Maria Solheim – Behind Closed Doors

Popgruppe:
 Dadafon – Visitor
 The Margarets – What Kept You?
 Popium – Permanently High
 Minor Majority – If I Told You, You Were Beautiful

Elektronika:
 Biosphere – Shenzhou
 Kim Hiorthøy – Melke

Åpen klasse:
 Mari Boine – Eight Seasons
 Jaga Jazzist – The Stix
 Ulver – Lyckantropen Themes
 Nils Petter Molvær – NP3

Jazz:
 Food – Veggie
 Helge Lien Trio – Spiral Sircle
 Vigleik Storaas Trio – Sub Sonic
 Urban Connection – French Only

Blues:
 Kristin Berglund – Where's the Soul Gonna Go?
 Norsk Utflukt – Det blå arret

Klassisk musikk:
 Grieg Trio – Beethoven/Kaipanen
 Truls Mørk – Grieg Cello Sonata OP.36. String Quartet

Samtidsmusikk:
 Truls Mørk – Dutilleux
 Oslo Strykekvartett – The Silver Cord

Folkemusikk/gammaldans:
 Per Anders Buen Garnås – Åleine
 Annbjørg Lien – Aliens Alive

Danseorkester:
 Can Dance – Vårslepp
 Gluntan – Flaks

Barneplate:
 Øyvind Gravdal/Petter Moen – Lyriaka
 Mulle Miktor – Synger og fantasoferer

Årets musikkvideo:
 a-ha – «Lifelines»
 Kaizers Orchestra – «Mann mot mann»
 Ralph Myerz and the Jack Herren Band – «Nikita»
 Tungtvann – «Hold kjæft»
 
Årets nykommer:
 Jim Stärk – Ten Songs and Hey Hey
 Maria Mena – Another Phase
 The Margarets – What Kept You?
 Ugress – Resound

Årets låt:
 a-ha – «Forever Not Yours»
 Maria Mena – «My Lullaby»
 Paperboys med Madcon – «Barcelona»
 Röyksopp – «Remind Me»

Referanser

Eksterne lenker
 Spellemannprisens arkiv

Spellemannprisen
Hendelser i 2003
Musikk i 2002
Musikk i 2003
2003 i Norge
Norsk Tollerforbund

Norsk Tollerforbund er et fagforbund for tilsatte i Tolletaten og ble etablert 1. januar 1980 etter en sammenslutning av to tidligere forbund. Forbundet har ca. 1600 medlemmer og organiserer de fleste av etatens tjenestemenn over hele landet. Norsk Tollerforbund er tilsluttet Yrkesorganisasjonenes Sentralforbund og YS-Stat.

Norsk Tollerforbund er bygget opp med et sentralstyre på syv medlemmer som velges på forbundets landsmøte, som avholdes hvert tredje år. Forbundet består for tiden av syv lokalforeninger, som er bindeleddet mellom medlemmene og forbundets sentrale ledelse. Lokalforeningslederne og 1-2 representanter fra hver av lokalforeningene, samt sentralstyret utgjør landsstyret, og samles 1–2 ganger i året.

NT har sentralt tre tillitsvalgte på heltid som alle arbeider ved forbundskontoret. Disse er forbundsleder, 1. nestleder og politisk rådgiver. I tillegg er kasserer, fondsformann og redaktør/nettredaktør knyttet til forbundskontoret på deltid.

Forbundets leder per 2011 er Fredrik Støtvig.

Forbundet utgir medlemsbladet Norsk Tollblad, som utgis normalt seks ganger pr år med et opplag på 2 250 eksemplarer. Bladet publiseres også på forbundets nettsider, NT Nett.

Eksterne lenker 
 Norsk Tollerforbunds nettsted
 Norsk Tollerforbund på Facebook

Norske fagforbund
Etableringer i 1980
Yrkesorganisasjonenes Sentralforbund
George Michael

George Michael (egentlig Georgios Kyriacos Panayiotou, gresk: Γιώργος-Κυριάκος Παναγιώτου; født 25. juni 1963 i East Finchley i London, død 25. desember 2016 i Goring-on-Thames i Oxfordshire) var en britisk artist som sang og spilte hovedsakelig pop og funk.

Liv og virke

Bakgrunn 
Georgios Kyriacos Panayiotou var sønn av en gresk kypriotisk far og en engelsk mor. Hans far var Kyriacos Panayiotou, en restauratør som flyttet til England på 1950-tallet og skiftet navn til Jack Panos. Michaels mor, Lesley Angold Harrison, var en engelsk danser som døde av kreft i 1997. Michael tilbragte mesteparten av sin barndom i Nord-London, som på 1980-tallet huset mange gresk-kyprioter. Han levde i hjemmet hans foreldre hadde kjøpt rett etter hans fødsel. Da han var tenåring flyttet familien til Radlett, og Michael gikk der på Bushey Meads School, der han traff Andrew Ridgeley. De to hadde samme karriereambisjon: De ville bli musikere.

Karriere
Michael begynte sin karriere med å stifte bandet med navnet The Executive sammen med sine venner David Austin og Andrew Ridgeley, en klassekamerat på Bushey Meads School, men bandet eksisterte bare kort tid. 

Det var først da han dannet duoen Wham!, også sammen med Ridgeley, i 1981 at han fikk framgang med bandet. Deres første album, Fantastic!, ble en suksess med det samme, og i løpet av mindre enn ett år kom duoens debutsingel «Wham Rap!» og deres annen singel, «Young Guns (Go For It)». Disse ble de første i en rekke topp 10-hits på UK Singles Chart. Kort tid etter kom «Bad Boys», «Club Tropicana», «Wake Me Up Before You Go Go», «Freedom», «Last Christmas/Everything She Wants», «I'm Your Man» og et annet album, Make It Big.

George sang også på den første Band Aid-innspillingen av Do They Know It's Christmas? fra 1984.

På grunn av suksess med soloutgivelsene Careless Whisper (1984) og A Different Corner (1986) oppstod det rykter om snarlig oppløsning av Wham!, og duoen ble oppløst sommeren 1986 etter en avskjedssingel, «The Edge Of Heaven», og et album, samt en utsolgt konsert på Wembley Stadium (over 1 million mennesker søkte om de 72 000 billettene.)

Senere gjorde Michael stor suksess som soloartist. 

Michael solgte over 100 millioner plater. Han hadde tolv singler og syv album på førsteplass i Storbritannia, og ti singler og ett album på førsteplass i USA.

Alle hans fire studioalbum har ligget som nummer én på hitlistene i Storbritannia og har dessuten blitt store internasjonale suksesser.

Han skal ha gått bort «fredelig i hjemmet sitt» etter antatt hjertesvikt. Obdusjonsrapporten, som ble lagt frem 7.3.2017, viste ifølge NTB at George Michael led av en hjertesykdom og døde av naturlige årsaker.

George Michael sto fram som homofil og var siden 2012 i et forhold med den australske hårstylisten og frilansfotografen Fadi Fawaz. Det var Fawaz som fant Michael død.

Referanser

Eksterne lenker 
 
 
 
 

Engelske låtskrivere
Engelske sangere
Personer fra Barnet
Demaratos

Demaratos, konge av Sparta fra 515 til 491 f.Kr. av eurypontidelinjen, etterfulgte sin far Ariston. Som konge var han hovedsakelig kjent for sin motstand til den andre spartanske kongen, Kleomenes I.

Da Kleomenes forsøkte å gjøre Isagoras til tyrann i Athen, forsøkte Demaratos uten å lykkes å ødelegge hans planer. I 501 f.Kr. var Aegina en av statene som gav symbolene på underkasting (jord og vann) til Persia. Athen appellerte umiddelbart til Sparta om å straffe denne handlingen, og Kleomenes krysset over til øya for å arrestere de som var ansvarlig for den. Hans første forsøk mislyktes på grunn av innblanding fra Demaratos som gjorde sitt beste for å bringe Kleomenes i vanry hjemme.

Som hevn ba Kleomenes Leotykidas II, en slektning og personlig fiende av Demaratos, om å kreve tronen på grunnlag av at Demaratos egentlig ikke var Aristons sønn, men av Agetos, hans mors første ektemann. Kleomenes bestakk orakelet i Delfi til å dømme til Leotykidas fordel, og han ble konge i 491 f.Kr.

Etter avsettelsen av Demaratos besøkte Kleomenes øya Aegina på nytt fulgt av sin nye kollega Leotykidas, tok ti av de ledende borgerne og leverte dem til Athen som gisler.

Da han abdiserte, ble Demaratos tvunget til å flykte. Han reiste til hoffet til den persiske kong Dareios som gav ham byene Pergamon, Teuthrania og Halisarna hvor hans etterkommere fremdeles styrte på begynnelsen av det 4. århundre.

Han fulgte Xerxes I i sin invasjon av Hellas i 484 f.Kr. og skal ha advart Xerxes mot å undervurdere spartanerne før slaget ved Thermopylene:
«Det samme gjelder spartanerne. En mot en er de så gode som noen i hele verden. Men når de kjemper som en enhet, er de de beste av alle. For selv om de er frie menn, er de ikke helt frie. De aksepterer loven som sin herre. Og de respekterer denne herren mer enn noen undersåtter respekterer deg. Uansett hva han beordrer, gjør de det. Og denne kommandoen endres aldri: Den forbyr dem å flykte i slag, uansett hvilket antall fienden har. Han krever at de skal stå fast, erobre eller dø. O konge, dersom det virker som om jeg snakker tåpelig, er jeg fornøyd med å fra nå forbli stille. Jeg snakker bare nå fordi du beordrer meg. Jeg håper at alt ender nøyaktig slik du ønsker.» (Herodot vii)

Litteratur
 Xenofon Anabasis, ii. j. 3, vii. 8. 17; Hellenica, iii. I. 6
 Athenaeus i. 29 f 
 Herodot v. 75, vi. 50-70, vii ;
 Pausanias iii. 4, 3-5, 7, 7-8; 
 Diodorus xi. 6; 
 Polyaenus ii. 20; 
 Seneca den yngre, De benefici-is, Vi. 31, 4-12

Eksterne lenker
 Demaratos om den spartanske livsstilen

Konger av Sparta
Personer fra Sparta
Dødsfall i 491 f.Kr.